**Ingjerd Østrem Omland** (født 26. november 1984, oppvokst i Lund i Rogaland) er en norsk popmusiker og radioarbeider som opptrer under artistnavnet **Moi.** Hun kommer fra Hovsherad i Rogaland. I tillegg til musikerkarrieren har hun arbeidet både i NRK, i TV2 og i VGTV. Fra 2019 er hun redaksjonssjef i NRK P3.

Bakgrunn
--------

Hun startet musikkarrieren i 2005 da hun inngikk platekontrakt med MTG og holdt to konserter på by:Larm i Stavanger. Samme året opptrådte hun på TV flere ganger og på flere festivaler rundt om i Norge.

Siden debuten i 2005 har hun spilt mange konserter lokalt, nasjonalt og internasjonalt. Hun har blant annet gjestet By:Larm i Stavanger, Visefestivalen i Egersund, Quartfestivalen, Norway Cup, VG-lista topp 20, Fjellparkfestivalen i Flekkefjord, Smuget, Valle Hovin, Checkpoint Charlie og Pulpit Rock Festival i Stavanger. Hun har også holdt konserter i Manchester, København og i London.

Våren 2007 turnerte hun i Danmark i samarbeid med Warner Chapell. Det resulterte i at hun spilte inn en duett med den danske artisten Juncker, som slapp plate høsten 2007. Samme år arbeidet Moi med produsent Chris Young (blant annet Wu Tang Clan) i New York, og skrev låter med blant andre Chris Barron fra Spin Doctors.

Hun har deltatt i flere programmer av NRK TVs underholdningsserie *Beat for beat*.

I 2009 dro Moi ut med sitt nye bandprosjekt Salvador/Bahia. Dette var et samarbeid med produsenten Geir Luedy (som tidligere hadde produsert plater for blant andre Karin Park og Susanne Sundfør), musikeren Hans Petter Aaserud (fra Trang Fødsel) og Dominic Owen (britisk produsent og DJ, som blant annet har samarbeidet med Notorious B.I.G.). Bandet lagde bossanova-inspirert, dansbar pop. Moi deltok i prosjektet som vokalist og låtskriver.

I 2010 vant hun Kaizers Orchestras konkurranse om å laget den beste coverversjonen av sangen «Hjerteknuser» (som Rolffa også fikk en hit med), og i 2011 ga hun ut albumet *Chair-o-planes*.

Moi gjennomfører flest konserter som soloartist, men har også et eget band bestående av Rolf Kloster (gitar), Thomas Kvam (bass) og Bernt Yngve Kvam (trommer).

Diskografi
----------

### Album

* 2005 – *My Way This Way*
* 2011 – *Chair-o-Planes Part One*

### Singler

* 2005: *More to Life*
* 2005: *Love never ends*
* 2005: *Love me your way*
* 2010: *Hjerteknuser*
* 2011: *Ingenting*
* 2012: *Syng meg i søvn*
* 2014: *Bensin*

### Medvirker på

* 2007: *Big Fish* (med Kloster)
* 2010: *From Now On* (med Tommy Fredvang)
* 2011: *Prelude EP* (med Souldrop)

Referanser
----------

1. ↑   www.medier24.no[Hentet fra Wikidata]
2. ↑  «Ingjerd Østrem Omland». *www.nordiskemediedager.no*. Besøkt 6. januar 2019. [*død lenke*]
3. ↑  Kommunikasjon, N. R. K. (3. desember 2018). «TV-sjefen for P3 er klar». *NRK*. Besøkt 6. januar 2019.
4. ↑  Jerijervi, Dag Robert. «- Selvfølgelig har vi noe å lære av «Ex on the beach»». *kampanje.com*. Besøkt 6. januar 2019.
5. 1 2 3 4 5  «Moi». *Rogalyd*. Besøkt 6. januar 2019.
6. ↑  «NRK TV – Beat for beat» **(norsk)**. Besøkt 6. januar 2019.
7. ↑  «FEELGOOD ELEKTRONISK BOSSA NOVA.». NRK P3. Arkivert fra originalen 1. januar 2019. Besøkt 6. januar 2019.
8. ↑  Waatland, Erik (10. mars 2017). «Før hørte du «Moi» på radio. Nå er Ingjerd Østrem Omland (33) selv blitt sjef for flaggskipene på P1 og P3». *Medier24.no* **(norsk)**. Besøkt 6. januar 2019.
9. ↑  «Moi «Chair-O-Planes Part One»». *www.vg.no* **(norsk)**. 11. februar 2011. Besøkt 6. januar 2019.

Eksterne lenker
---------------

* (en) Ingjerd Østrem Omland – kategori av bilder, video eller lyd på Commons Rediger på Wikidata
* (en) Ingjerd Østrem Omland på Internet Movie Database Rediger på Wikidata